वेब सीरीज कॉलेज रोमांस के मेकर्स पर भड़कीं, दिए FIR के आदेश
Delhi High Court Justice On TVF Web Series College Romance  तना ही नहीं हाईकोर्ट की जस्टिस स्वर्ण कांता शर्मा ने कहा कि उन्हें खुद ईयरफोन लगाकर सीरीज के एपिसोड देखने पड़े
दिल्ली हाईकोर्ट ने OTT प्लेटफॉर्म TVF की वेब सीरीज कॉलेज रोमांस को अश्लील और बताते हुए मेकर्स पर FIR दर्ज करने के आदेश दिए हैं। इतना ही नहीं हाईकोर्ट की जस्टिस स्वर्ण कांता शर्मा ने कहा कि उन्हें खुद इयरफोन लगाकर सीरीज के ऐपिसोड देखने पड़े। इसमें ऐसी अश्लील भाषा का इस्तेमाल किया गया है, जिसे अगर वो सार्वजनिक तौर पर सुनतीं तो वहां बैठे लोग शॉक हो जाते।
हेडफोन लगाकर देखने पड़े सीरीज के एपिसोड
सुनवाई के दौरान जस्टिस स्वर्ण कांता शर्मा ने कहा कि उन्होंने अपने चैंबर में हेडफोन लगाकर इस सीरीज के एपिसोड देखना पड़ा। सीरीज में इस्तेमाल की गई भाषा न तो कोई सार्वजनिक तौर पर इस्तेमाल करता है और ना ही अपने परिवार में इस तरह बात करता है।
जस्टिस स्वर्ण कांता शर्मा ने लगाई मेकर्स को फटकार
उन्होंने आगे कहा- ‘न्यायालय नोट करता है कि निश्चित तौर पर यह वो भाषा नहीं है, जो देश के युवा या नागरिक बातचीत के लिए इस्तेमाल करते हैं।’जस्टिस शर्मा ने अपने आदेश में लिखा- ‘न्यायालय इस निष्कर्ष पर पहुंचा है कि सीरीज के डायरेक्टर सिमरन प्रीत सिंह और एक्ट्रेस अपूर्वा अरोड़ा के खिलाफ सेक्शन 67 और 67 ए के तहत कार्रवाई के जिम्मेदार हैं। मेट्रोपॉलिटन मजिस्ट्रेट के आदेश को बरकरार रखते हुए हाईकोर्ट ने दिल्ली पुलिस को तीनों आरोपियों के खिलाफ FIR दर्ज करने का आदेश दिया है।’
अश्लील भाषा का असर स्कूल बच्चों पर भी पड़ेगा
दिल्ली हाईकोर्ट ने अपने आदेश में कहा- इस भाषा को कॉलेज जाने वाले छात्रों की भाषा बताया है। इसका असर स्कूल बच्चों पर भी पड़ेगा और आने वाले दिनों में यह नॉर्मल हो जाएगा। नई पीढ़ी हमेशा अपनी पुरानी पीढ़ी से सीखती है, ऐसे में अगर स्कूली स्टूडेंट भी इसी तरह की अश्लील भाषा बोलने लगे तो यह समाज के लिए बहुत खराब होगा।